Държавен вестник, бр. 13, 2014 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  13
(2) При завеждането на документите се 
извършва проверка за наличието на матери­
алите, посочени в тях, и се образува препи­
ска, която се разпределя според адресата или 
съдържанието є.
(3) Изходящите от ЦВО и военните окръ­
жия документи се съставят в два екземпляра. 
Първият екземпляр съдържа името и подписа 
на служителя, изготвил документа, и на ръ­
ководителя на съответното звено, съгласувал 
документа, като се посочва и датата.
Чл. 21. (1) Работното време на личния 
състав във ЦВО и подчинените му ОВВО при 
5-дневна работна седмица е 8 часа дневно и 
40 часа седмично.
(2) Началото и краят на работното време се 
определят със заповед на началника на ЦВО.
(3) Началникът на ЦВО със заповед може 
да определи ненормирано работно време за 
цивилни служители на определени длъжности 
при спазване на нормите за междудневна и 
седмична почивка.
Чл. 22. Редът за влизане на личния със­
тав в сградите и пропускателният режим за 
длъжностни лица и граждани се определят 
със заповед на началника на ЦВО.
Чл. 23. (1) При изпълнение на задачите 
си ЦВО взаимодейства с административните 
звена на Министерството на отбраната, струк­
турите на пряко подчинение на министъра 
на отбраната, Българската армия и други 
държавни органи, ведомства и организации.
(2) Взаимодействието се осъществява на 
основата на:
1. действащите нормативни актове и ак­
товете на министъра на отбраната;
2. сключени договори и споразумения;
3. утвърдени от министъра на отбраната 
планове и програми.
(3) Взаимодействието на ЦВО с други 
държавни и местни органи, ведомства и ор­
ганизации в страната и в чужбина включва:
1. обмен на информация относно дейността 
на резерва;
2. осъществяване на сътрудничество с ор­
ганизации на НАТО и ЕС, както и с чужде­
странни организации по отношение на резерва;
3. провеждане на семинари, симпозиуми, 
конференции, курсове и др.
ЗАКЛЮЧИТЕЛНИ РАЗПОРЕДБИ
§ 1. Правилникът се издава на основание 
чл. 21, ал. 4 от Закона за резерва на въоръ­
жените сили.
§ 2. Правилникът влиза в сила от 1 фев­
руари 2014 г.
Министър: 
Ангел Найденов
821
НАЦИОНАЛНО БЮРО
ЗА КОНТРОЛ НА СПЕЦИАЛНИТЕ 
РАЗУЗНАВАТЕЛНИ СРЕДСТВА
ПРАВИЛНИК
за дейността на Националното бюро за кон­
трол на специалните разузнавателни средства 
и неговата администрация
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат структура­
та, съставът, функциите и организацията на 
дейността на Националното бюро за контрол 
на специалните разузнавателни средства, на­
ричано по-нататък „Националното бюро“ или 
„Бюрото“, и неговата администрация.
Чл. 2. Националното бюро е независим дър­
жавен орган, който осъществява наблюдение 
на процедурите по разрешаване, прилагане и 
използване на специалните разузнавателни 
средства, спазване на принципа на финансова 
обвързаност, съхраняването и унищожаването 
на информацията, получена чрез специални 
разузнавателни средства (СРС), както и защита 
на правата и свободите на гражданите срещу 
незаконосъобразното използване на СРС.
Чл. 3. Дейността на Националното бюро 
се осъществява на принципите на законност 
и политически неутралитет.
Чл. 4. Бюрото е юридическо лице със 
седалище в гр. София и е първостепенен 
разпоредител с бюджет.
Г л а в а  в т о р а
СТРУКТУРА И СЪСТАВ НА НАЦИОНАЛ­
НОТО БЮРО
Чл. 5. Националното бюро е постоянно 
действащ колегиален орган, който се състои 
от петима членове, включително председател 
и заместник-председател, и се подпомага от 
администрация, служителите в която се на­
значават по трудово правоотношение.
Чл. 6. Съставът на Бюрото се избира от 
Народното събрание за срок от 5 години по 
реда, определен от Закона за специалните 
разузнавателни средства.
Чл. 7. Членовете на Националното бюро 
са равнопоставени и осъществяват дейността 
си съгласно ЗСРС и този правилник.
Г л а в а  т р е т а
ФУНКЦИИ И ПРАВОМОЩИЯ НА НАЦИ­
ОНАЛНОТО БЮРО
Чл. 8. (1) Националното бюро осъществява 
наблюдение на процедурите по:
1. искане, разрешаване, прилагане и из­
ползване на СРС;
2. използване, съхраняване и унищожаване 
на получената чрез СРС информация.